Desmond Tutu glo beroofInbrekers het glo Woensdagoggend op emeritus aartsbiskop Desmond Tutu se huis in Kaapstad toegeslaan, het Eyewitness News Donderdag berig. Volgens Eyewitness News was Tutu en sy vrou glo aan die slaap toe die oortreders toegang tot hul huis in Milnerton bekom het. ŉ Polisiebeampte het aan die uitsaaier gesê sommige klein items is gesteel, waaronder sleutels met afstandbeheertoestelle. Tutu en sy vrou is nie tydens die voorval beseer nie. – SAPA